**NORAKSTS**

Limbažos

**APSTIPRINĀTS**

ar Limbažu novada domes

23.12 2021. sēdes lēmumu Nr.670

(protokols Nr.13, 38.§)

**DZĪVOJAMO MĀJU PRIVATIZĀCIJAS KOMISIJAS NOLIKUMS**

*Izdots saskaņā ar*

*likuma “Par pašvaldībām” 41.panta pirmās daļas 2.punktu,*

*likuma “Par valsts un pašvaldību dzīvojamo māju*

*privatizāciju” 57.panta otro daļu*

1. **VISPĀRĪGIE JAUTĀJUMI**
2. Limbažu novada pašvaldības Dzīvojamo māju privatizācijas komisija (tālāk tekstā – Komisija) ir ar Limbažu novada domes (tālāk tekstā – dome) lēmumu iecelta institūcija likuma “Par valsts un pašvaldību dzīvojamo māju privatizāciju” prasību izpildei.
3. Komisija darbībā ievēro Satversmi, likumus, Ministru kabineta izdotos normatīvos aktus, domes lēmumus un šo nolikumu.
4. Komisija savus uzdevumus veic patstāvīgi, kā arī sadarbībā ar citām valsts un Limbažu novada pašvaldību (tālāk tekstā – pašvaldība) institūcijām un iestādēm.
5. Komisijai ir noteikta parauga veidlapa. Parakstīt dokumentus uz Komisijas veidlapas ir tiesīgs Komisijas priekšsēdētājs vai viņa prombūtnes laikā – Komisijas priekšsēdētāja vietnieks.
6. Komisijas darbība tiek finansēta no pašvaldības budžeta līdzekļiem.
7. **KOMISIJAS IZVEIDOŠANA UN SASTĀVS**
8. Komisiju 5 (piecu) locekļu sastāvā (tajā skaitā Komisijas priekšsēdētāju) ieceļ dome.
9. Komisija no sava vidus ievēl komisijas priekšsēdētāja vietnieku.
10. Komisijas loceklim ir tiesības atkāpties no locekļa pienākumu pildīšanas. Par atkāpšanos no Komisijas locekļa pienākumu pildīšanas, jāiesniedz rakstisks iesniegums Komisijas priekšsēdētājam.
11. Komisijas locekļi ir valsts amatpersonas.
12. Komisijas sekretāru ieceļ dome. Komisijas sekretārs nav amatpersona.
13. **KOMISIJAS PIENĀKUMI**
14. Komisijai ir šādi pienākumi:
    1. veikt nepabeigto privatizācijas objektu lietu izskatīšanu;
    2. nodot īpašumā bez atlīdzības zemes gabalus privatizēto dzīvokļu īpašniekiem paju mājās lauku teritorijā, kā arī privatizētiem dzīvokļiem;
    3. atbildēt uz iedzīvotāju vēstulēm (iesniegumiem, sūdzībām);
    4. konsultēt iedzīvotājus dzīvojamo māju privatizācijas jautājumos;
    5. veikt grozījumus, precizējumus komisijas pieņemtajos lēmumos, 11.formā (F-11);
    6. aizstāvēt savu viedokli pašvaldības domes sēdēs;
    7. nodot pašvaldības administrācijas Finanšu un ekonomikas nodaļai informāciju par attiecīgajā gadā privatizētajiem privatizācijas objektiem pēc stāvokļa uz 1.janvāri;
15. **KOMISIJAS TIESĪBAS**
16. Komisijai ir tiesības:
    1. saņemt dzīvojamo māju privatizācijai nepieciešamo informāciju no pašvaldību un valsts institūcijām, kā arī uzņēmumiem (uzņēmējsabiedrībām);
    2. ar attiecīgu domes pilnvarojumu pārstāvēt tās intereses tiesā un citās valsts vai pašvaldību institūcijās;
    3. uzaicināt uz Komisijas sēdēm pašvaldības amatpersonas, darbiniekus, pašvaldības iestāžu un uzņēmumu vadītājus vai to darbiniekus, kā arī citas ieinteresētās personas, izskatāmā jautājuma sekmīgai risināšanai un pamatota lēmuma pieņemšanai;
17. **KOMISIJAS DARBA ORGANIZĀCIJA**
18. Komisijas darbu vada Komisijas priekšsēdētājs. Viņa prombūtnes laikā visas šajā nolikumā paredzētās Komisijas priekšsēdētāja funkcijas pilda Komisijas priekšsēdētāja vietnieks.
19. Komisijas priekšsēdētājs:
    1. sasauc un vada Komisijas sēdes un veic darba laika uzskaiti;
    2. nosaka Komisijas sēžu laiku un darba kārtību;
    3. atbild pa Komisijas darbības tiesiskumu;
    4. organizē un atbild par Komisijas pieņemto lēmumu izpildi;
    5. paraksta Komisijas sēdes protokolus, lēmumus u.c. Komisijas sagatavotus dokumentus;
20. Komisijas sekretārs:
    1. pilda Komisijas priekšsēdētāja uzdotos pienākumus un norādījumus;
    2. uzaicina uz Komisijas sēdi personas, kuru piedalīšanās Komisijas sēdē ir nepieciešama;
    3. organizatoriski un tehniski sagatavo Komisijas sēdes;
    4. sagatavo Komisijas sēžu darba kārtību un saskaņo to ar Komisijas priekšsēdētāju;
    5. protokolē Komisijas sēdes gaitu un sagatavo Komisijas sēžu protokolus un lēmumus;
    6. sagatavo un izsniedz Komisijas lēmuma izrakstus, sagatavo un nosūta ieinteresētajām personām un institūcijām informāciju par viņu interesējošā jautājuma izskatīšanas gaitu;
    7. organizē Komisijas sēžu protokolu oriģinālu un dokumentu uzglabāšanu un nodošanu Pašvaldības arhīvā.
21. Komisijas locekļi:
    1. pilda Komisijas priekšsēdētāja uzdotos pienākumus un norādījumus;
    2. piedalās Komisijas sēdēs un lēmumu pieņemšanā;
    3. neizpauž informāciju par fizisko personu datiem, kas tiem kļuvusi zināma, pildot Komisijas locekļa pienākumus;
    4. paraksta Komisijas sēžu protokolus;
    5. iesniedz priekšlikumus Komisijas darba uzlabošanai.
22. Komisija savu darbu organizē sēdēs. Sēdes norises vietu nosaka Komisijas priekšsēdētājs.
23. Komisijas sēdes ir slēgtas un tajās piedalās tikai Komisijas locekļi un uz Komisijas sēdi uzaicinātās personas (speciālisti, iesnieguma iesniedzēji).
24. Komisija darbu veic koleģiāli. Tā ir tiesīga pieņemt lēmumus, ja Komisijas sēdē piedalās ne mazāk kā puse komisijas locekļu.
25. Komisija pieņem lēmumus ar vienkāršu balsu vairākumu, atklāti balsojot. Katram Komisijas loceklim sēdē ir viena balss.
26. Ja balsu skaits ir vienāds, izšķirošā ir Komisijas priekšsēdētāja (viņa prombūtnē komisijas priekšsēdētāja vietnieka) balss.
27. Komisijas loceklim ir jāatturas no piedalīšanās balsošanā, ja lēmums skar viņa personiskās, vai pirmās, otrās un trešās pakāpes radinieku, laulātā, vai pilnvarotāju un pārstāvāmo personu intereses.
28. Komisijas sēdes tiek protokolētas. Komisijas loceklis ir tiesīgs pieprasīt, lai viņa izteiktais viedoklis tiktu ierakstīts sēdes protokolā. Sēdes protokolu paraksta visi Komisijas locekļi.
29. Protokolā jāuzrāda Komisijas sasaukšanas laiks, vieta, piedalījušos un nepiedalījušos Komisijas locekļu vārdi un uzvārdi, norādot nepiedalīšanās iemeslu, sēdes vadītājs, protokolētājs, sēdes darba kārtība, izskatāmie jautājumi.
30. Komisijas locekļu funkcijas un pienākumu sadali savas kompetences ietvaros Komisija nosaka patstāvīgi.
31. Komisijas locekļi var pārtraukt darbību Komisijā, iesniedzot iesniegumu domē par savu pienākumu pildīšanas izbeigšanu.
32. **KOMISIJAS DARBA PĀRRAUDZĪBA**
33. Komisijas darbu pārrauga dome, kurai ir tiesības kontrolēt un uzraudzīt tās ieceltās komisijas un komisijas priekšsēdētāja darbības atbilstību spēkā esošiem normatīviem aktiem.
34. Domei ir tiesības:
    1. atcelt vai grozīt nelikumīgus Komisijas lēmumus vai apturēt nelikumīgu Komisijas darbību;
    2. atcelt Komisiju vai tās priekšsēdētāju, ja atkārtoti netiek pildīti vai tiek pārkāpti likumi, Ministru Kabineta noteikumi, domes saistošie noteikumi vai lēmumi.
35. Komisijas lēmumu var apstrīdēt domē viena mēneša laikā no lēmuma spēkā stāšanās brīža.
36. **NOSLĒGUMA JAUTĀJUMI**
37. Nolikums stājas spēkā 2022.gada 1.janvārī.
38. Ar šī nolikuma spēkā stāšanās brīdi spēku zaudē:
    1. Limbažu novada domes 2009.gada 30.jūlija sēdes lēmumu (protokols Nr.5, 52.§) „Par Limbažu novada domes Dzīvojamo māju privatizācijas komisijas nolikuma projekta un sastāva apstiprināšanu”;
    2. Salacgrīvas novada domes 2009.gada 19.augusta lēmums Nr. 128 (prot. Nr.5;38§).

Limbažu novada pašvaldības

Domes priekšsēdētājs /paraksts/ D.Straubergs

**Noraksts PAREIZS**

Limbažu novada pašvaldības

Limbažu novada administrācijas

Administratīvās nodaļas vadītāja A.Kamala

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**